Alaquàs es prepara per a les Festes Majors
10/08/2006 12:10:00

# Alaquàs es prepara per a les Festes Majors

*   10/08/2006 12:10:00
*   [Imprimir](#)
*   Compartir
*    https://www.alaquas.org/documento.asp?id\_do=9862

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9862%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20es%20prepara%20per%20a%20les%20Festes%20Majors)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9862/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9862/9862_Form_4.jpg)](https://www.alaquas.org/ficheros/documentos/2006/2/9862/9862_Form_10.jpg "<a href='https://www.alaquas.org/ficheros/documentos/2006/2/9862/9862_Form_10.jpg' target=_blank><i class='fa fa-external-link' aria-hidden='true'></i>.Alaquàs es prepara per a les Festes Majors</a>")

Actes festius, lúdics, religiosos i tradicionals es conjugaran en els dies grans de la ciutat

Alaquàs es prepara per a celebrar les Festes Majors, que començaran el 25 d'agost. Enguany l'encarregat de fer el pregó serà l'actor Juan José Artero. La ciutat es vesteix de gala per a acollir els dies grans de la festa. L'Ajuntament, les clavaries, els diferents col·lectius locals i milers de veïns i veïnes participaran dels diferents actes festius que no finalitzaran fins al 17 de setembre. La programació inclou actes per a totes les edats, ja que combinen les tradicions de la seua gent amb una sèrie de variants i esdeveniments més moderns.

L'encesa de l'enllumenat a les 21:30 hores del dia 25 d'agost, marcarà l'inici dels actes festius. A les 23 hores es pronunciarà el pregó de festes des del balcó de l'Ajuntament a càrrec de l'actor Juanjo Artero. A continuació, tindrà lloc un espectacle de la companyia Carros de Foc, que finalitzarà amb un castell de focs d'artifici a la plaça d'Espanya a càrrec de la pirotècnia Turís.

Les festes d'Alaquàs comptaran un any més amb els tradicionals actes religiosos com són les misses i les processons en honor a la nostra Senyora de l'Assumpció, la Mare de Déu dels Dolors, Sant Miquel, La Santíssima Creu, la Mare de Déu de l'Olivar i el Crist de la bona Mort. Destaquen en aquestes dues celebracions el tradicional Cant de la Carxofa. La pólvora és un dels elements sempre presents a les festes, tant en les grans _mascletaes_ que es dispararan els dies 8 i 9 i altres actes pirotècnics com les _cordaes_.

A més a més, la música, dirigida al públic més jove, és un dels pilars fonamentals de la festa. El XVIII Concurs de Playbacks o el concert de SFDK -un grup d'Hip-Hop-, són alguns dels esdeveniments musicals. Les dues actuacions estel·lars es duran a terme, per una part, el divendres 1 i el dissabte 2 de setembre, al Camp de Futbol del Terç, on se celebrarà el popular Festival de Rock d'Alaquàs (FRA), festival cada vegada més consolidat i un dels esdeveniments més prestigiosos a la Comunitat  Valenciana dins del seu àmbit. D'altra banda, al mateix lloc, però el dissabte dia 9 de setembre, actuarà l'asturià Melendi, que delectarà a tot el públic assistent amb els seus últims èxits.

Altres actes de gran importància i acollida pels veïns i veïnes alaquasers són la cavalcada, la festa del pernil, els Moros i Cristians, el mercat medieval o el concurs de paelles, que enguany compleix la XXXII edició.